L'Année épigraphique
L'Année épigraphique (nota AE) est publicatio annua a Renato Cagnat anno 1888 creata, quae omnes publicationes ad inscriptiones Romanas pertinentes, sive Latine sive Graece scriptas, per orbem terrarum editas quotannis recensere summariaque earum divulgare vult. Itaque inscriptiones nondum in Corpus Inscriptionum Latinarum inclusae, vel etiam veteres inscriptiones quae nova interpretatione instructae sunt, per siglum AE + annum + numerum ordinis a studiosis eruditisque referuntur (e.g. AE 1920,45).